ઇંગ્લેન્ડ સામે રમાઇ રહેલી ટેસ્ટ સિરીઝમાં આખરે ભારતે જીત મેળવી સિરીઝને જીવંત રાખી છે. ટ્રેન્ટ બ્રિજ ખાતેની ત્રીજી ટેસ્ટ મેચમાં ભારતે ઇંગ્લેન્ડને 203 રને હરાવ્યું. આ સાથે જ ભારતે 11 વર્ષ પછી નોટિંઘમ ખાતે જીત મેળવી છે. ઇંગ્લેન્ડ બીજી ઇનિંગમાં 104 ઓવરમાં 317 રને ઓલઆઉટ થઇ ગયું. ઉલ્લેખનીય છે કે ચોથા દિવસના અંતે મેચ પૂરી થઇ ત્યારે ઇંગ્લેન્ડે બીજી ઇનિંગમાં 102 ઓવરમાં નવ વિકેટે 311 રન કર્યા હતા અને પાંચમા દિવસે ભારતે બે ઓવરમાં જ ઇંગ્લેન્ડનો દાવ સમેટી જીત મેળવી હતી. ભારત તરફથી જસપ્રીત બુમરાહે પાંચ તથા ઇશાંત શર્માએ બે વિકેટ ઝડપી હતી. તો આ તરફ અશ્વિન, શમી અને હાર્દિક પંડ્યાએ એક-એક વિકેટ ઝડપી હતી. ભારતે જીત માટે ઇંગ્લેન્ડને 521 રનનું ખૂબ મોટું લક્ષ્યાંક આપ્યું હતું.